cyanic-selkie/wikianc huggingface dataset:
Sultanmeis
Biologi
Arten trives kantsonen av lavlands- og submontan løvskog, blandet løvskog, eviggrønn og lett skog med bambus, sekundærvekst, krattskog og langs kantene av kultiverte områder. Fuglene hekker for det meste under 1 220 moh i det sørsentrale Kina, men i Nepal opp til 1 370 moh, i Sikkim opp til 1 900 moh, i Arunachal Pradesh opp til 1 600 moh, i Bhutan mellom 200 og 2 200 moh, i Myanmar opp til 1 680 moh, i Thailand opp til 1 000 moh, på Malayahalvøya opp til 1 220–1 500 moh, mens den i Vietnam er sjelden under 200 moh og vanlig rundt 1 400 moh.
Kostholdet består hovedsakelig små virvelløse dyr og larver, hovedsakelig gresshopper, sirisser, knelere og edderkopper, men også litt bær og frø. Arten leter etter mat parvis eller i små familiegrupper på opp mot tolv individer. Det kan imidlertid også lete etter mat i blandede flokker av og til.
Lite er kjent om hekketiden, men sesongen er normalt i perioden mars–juli. Arten er hullruger og plasserer typisk redet i et hulrom i trærne, opp mot 15 m over bakken. Hunnen legger normalt cirka 5–7 egg.
Catacolpodes
Catacolpodes er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
Ren Zhu
Li Hongzhang roste Ren Zhus dyktighet som kommandør for store kavalleristyrker. I mai 1865 i Shandong skjøt han Qing-generalen Sengge Rinchen under slaget ved Goulawjai. Dette sendte sjokkbølger gjennom Qing-ledelsen, og førte til at feltmarskalk Zeng Guofan ble ny øverstkommanderende for Huai-hæren.
I juni 1865 kommanderte han sammen Lai Wenguang kavalleristyrker på 90.000 ryttere. De omringet og angrep Beijing, og det var på nære nippet at angrepet lyktes.
Ren Zhu ble drept i kamp i Lianyungang mot Qing-generalen Liu Mingchuan.
Robert Holmes (admiral)
Robert Holmes (født ca. 1622 i Mallow på Irland, død 18. november 1692) var en engelsk admiral i marinen under restaurasjonen i England. Holmes deltok i den andre og den tredje av de anglo-nederlandske kriger, som han noen ganger er blitt kreditert for å ha startet. Han ble utnevnt til guvernør av Isle of Wight, hvor han er begravet i sognekirken i Yarmouth. Holmes er husket for sin seilas til Guinea i 1664 for Royal African Company og for den såkalte Holmes' Bonfire i 1666. Han er betraktet som en arketypisk skikkelse både i form av den kranglevorne offiser under den engelske restaurasjonen og som den profesjonelle britiske marineoffiser.
Morens sang
«Morens sang» er et skillingstrykk skrevet av Emil Juel Fredriksen (1873–1950). Han var en dansk musiker og organist ved Apostelkirken (1901–1943), og skrev enkle sanger og pianostykker.
Teksten
1.Sov nå søtt min egen skatt, mor er ved din side, om ditt leie vil i natt sveve engler hvite. Langt herfra på bølgen blå seiler far, du lille hjemad hans tanker gå her er tysst og stille.
2.Ligg nå rolig i din seng mørkt det blir bak rute be da først en bønn min dreng for din far der ute. Når en gang du så blir stor og avsted vil drage send da tanker til din mor som blir her tilbake.
Drodling
Drodling er å lage kruseduller og andre uhøytidelige og intetsigende småtegninger, særlig mens man er opptatt med noe annet. Slik ufokusert, halvt automatisert, ubevisst og uoppmerksom skribling, rabling og klussing skjer typisk på et stykke papir når man kanskje bør notere noe viktig; det kan for eksempel være når noen lytter passivt eller kjeder seg under en telefonsamtale, i en undervisningssituasjon eller et kontormøte. Tegningene kan forestille konkrete figurer, gjenstander, skriftbilder og liknende, eller mer abstrakte former og repeterende mønstre.
Drodleriene har vanligvis ingen nyttefunksjon som produkt i seg selv, men aktiviteten kan hjelpe en person å holde oppmerksomheten om et emne og å unngå å forsvinne fullstendig i dypere dagdrømmer eller enda fjernere tanker.
Det norske ordet kommer fra det engelske doodle, som betyr «(å lage en) krussedull», men som tidligere blant annet kunne bety «å lure». «Å drodle» kan i øverført mening bety å kaste fram tanker og idéer om noe, på en litt mindre konsentrert måte enn under en idédugnad.
Ivirgarzama
Ivirgarzama er en by i departementet Cochabamba i Bolivia.
Ivirgarzama hadde et ved den offisielle folketellingen i 2001 et innbyggertall på 6 366. I 2010 ble innbyggertallet anslått til 12 645.
Talisa Maegyr
Talisa Maegyr, senere Stark, er en fiktiv figur fra TV-serien Game of Thrones. I serien var hun en helbreder på slagmarkene i Westerlands, hvor hun senere ble kjent med, og senere gift med Robb Stark, «the King of the North».
Hun kommer fra Volantis, hvor hun var en adelskvinne. Hun dro senere til Westeros for å bli en alminnelig helbreder (engelsk, «healer»).
Sophie Amalie Adeler
Sophie Amalie Adeler (født 10. august 1666, død i 1734) var en dansk riksgrevinne, gift Trampe.
Talisa Maegyr
Maegyr, da Stark, ble senere en av figurene som ble drept i hendelsen som blir kalt for «the Red Wedding» (engelsk, «det røde bryllupet»), etter at Robb Stark ikke holdt sitt løfte om å gifte seg med en av Walder Freys døtre.
Sophie Amalie Adeler
Hun var datter av sjøhelten Cort Adeler og dennes annen hustru Anna Pelt (1640–1692). Den 24. mai 1683 ble hun i København gift med officeren Adam Frederik Trampe (1650–1704). Giftemålet gjorde Trampe til en rik mann og han kjøpte gårdene Løgismose og Flenstofte, begge på Fyn. Paret hadde også en stor eiendom i Silkegade i København. Kort før sin død ble Trampe utnevnt til riksgreve av keiser Leopold I. Sophie Amalie ble som enke boende på Løgismose, her oppsatte hun i 1726 en sandstensportal som stadig pryder hovedinngangen. Hun døde i 1734 og ble begravet den 21. september samme år i Vor Frue i København.
Talisa Maegyr
I Game of Thrones ble hun spilt av skuespilleren Oona Chaplin.
Sophie Amalie Adeler
Ved hennes død arvet sønnen Conrad gården, men han døde allerede året etter. De fem etterlatte søstre overlot heretter Løgismose til Sophie Hedvig og Frederikke Louise, som begge var ugifte. Datteren Anne Elisabeth (1690–1757), ble gift med officeren Hans Wilhelm Rømer (1681–1748), som virket i Norge.
Beate Schrott
Beate Schrott (født 15. april 1988) er en østerriksk friidrettsutøver som konkurrerer i hekkeløp. Hun representerte landet sitt under Sommer-OL 2012 i London, der hun ble nummer 8 på 100 meter hekk.
Jondalstunnelen
Jondalstunnelen er en veitunnel mellom Nordrepollen, Mauranger i Kvinnherad kommune til Torsnes i Ullensvang kommune. Den ble åpnet i september 2012 og er per 2022 den fjerde lengste i Vestland.
Bakgrunn
Tunnelen åpnet for trafikk 7. september 2012, ett år før avtalt i kontrakten. Jondalstunnelen er med sine 10 km den nest lengste tunnelen i Hordaland, bare Folgefonntunnelen på 11 150 meter er lengre. Prosjektet Jondalstunnelen omfattet også Torsnestunnelen på 580 meter, hovedvei i Nordrepollen på 540 meter og hovedvei i Jondal på 1 485 meter.
Statens vegvesen underskrev 24. juni 2009 kontrakt med entreprenøren Kruse Smith AS om bygging av tunnelen, og arbeidene med tunnelen startet i oktober 2009. Tunnelen fikk gjennomslag 3. november 2011. Den ble kostnadsberegnet til 886 mill. kroner. Staten dekker 52 millioner kroner av dette, resten er fylkeskommunale midler og bompenger. I 2021 var døgntrafikken 743 kjøretøy.
Tunnelen knytter kommunene på og rundt Folgefonnhalvøya tettere sammen. I sammenheng med Folgefonntunnelen og Europavei 134 inngår tunnelen i en alternativ rute mellom Oslo og Bergen. Vegen er 40 kilometer kortere enn alternative vintersikre veger (E16) mellom de to største byene i Norge; i tillegg er det en ferge (Jondal–Tørvikbygd).
Jondalstunnelen var delvis bompengefinansiert og det kostet 32 kr for småbiler og 51 kr for store biler uten rabatt frem til 8. juli 2020, da bompengeinnkrevingen ble avsluttet. Fra åpning og til 1. desember 2018 var prisene 100 kr for småbil og 200 kr for tungbil.
Trafikkutvikling
Årsdøgntrafikken i tunnelen siden 2014.
Det uoppløselige episke element i Telemark i perioden 1591–1896
Det uoppløselige episke element i Telemark i perioden 1591–1896 er en bok av Dag Solstad, utgitt av Forlaget Oktober i 2013. Det er Solstads lengste bok og er bygget på hans egen slektshistorie i Bø og Seljord i Telemark i form av en systematisk og svært detaljert fortelling om hans forfedre og formødre tilbake til 1500-tallet. Boken er gitt undertittelen roman; dens skjønnlitterære kvaliteter fikk en blandet mottagelse, og noen kritikere mente at boken «ikke kan karakteriseres som en roman» og i stedet er slektshistorisk sakprosa. Solstad ble nominert til Brageprisen for skjønnlitteratur for boken; Brageprisjuryen omtalte boken som «et gevaltig angrep på den tradisjonelle historiske romanen og alle former for tradisjonell psykologisk-realistisk romanskriving som er rådende i norsk litteratur» gjennom sin konsise og faktabaserte form. Boken ble beskrevet som «umåtelig vakker og besettende spennende [...] en roman som krever fullkommen ro» av Amund Børdahl i Vinduet.
Ifølge forordet bygger boken på et materiale innsamlet av en slektning av forfatteren, kunsthistorikeren Bengt Lifoss, som er antikvar hos Byantikvaren i Oslo.
Norsk deltakelse under invasjonen i Normandie
Norsk deltakelse
Norge deltok med 47 handelsskip, og syv orlogsfartøy fra Den norske marine og 13 andre lenger oppe i kanalen. To norske jagerflyskvadroner deltok også i invasjonen, sammen med enkelte andre "norske" fly. I tillegg deltok 15 norske hæroffiserer (flere i panservogn-avdelinger) i de britiske styrkene. Det er likevel helt klart at det var de nesten 50 norske handelsfartøyene – alle var mindre dampskip – som var det viktigste norske bidraget til invasjonen. Det er det bidraget som har ført til at det norske flagget vaier i Normandie, som et av ni flagg.
Jagerne «Svenner», «Stord» og «Glaisdale» deltok i det innledende bombardementet av landgangsområdene; det vil si «Svenner» kom aldri så langt. Korvettene «Acanthus», «Eglantine», «Rose» samt det tidligere oppsynsskipet «Nordkapp» deltok som eskortefartøy for invasjonsflåten. De tre motorlaunchene 128, 213 og 573 drev minelegging, røyklegging, eskortering og redningarbeid ved Dover. I tillegg var det ti norske MTBer med på å lukke kanalen fra nord. Mellom 900 og 1 000 sjømenn i den norske marinen deltok.
Jageren «Svenner» ble truffet av en tysk torpedo og gikk ned før den kom i bombarderingsposisjon. 32 nordmenn og to briter omkom. Dette angrepet ble foretatt av tre tyske torpedojagere (destroyere), som avfyrte sine 17 torpedoer et stykke unna ytterkant av den østligste allierte flåtestyrken, der den lå utenfor Ouistreham. Den eneste torpedoen som traff, traff «Svenner» som lå stille rett vest for slagskipene og krysserne og ventet på å få komme inn mot stranden og starte sitt bombardement, og hadde ingen mulighet til å slippe unna.
Syv av de norske handelsskipene som deltok på D-dagen var: «Erica», «Heien», «Jernland», «Lysand», «Mari», «Royal» og «Reiås». Til sammen hadde de 47 handelsskipene omkring 1 000 norske sjøfolk ombord.
De to norske jagerskvadronene 331- og 332 skvadron var med på å patruljere luftrommet over landgangsstedene og gi dekning mot luftangrep fra tidlig morgen D-dag. Fra august måned ble de overført til feltflyplasser på kontinentet.
Alle norske sjø-, luft- og landstridskrefter var underlagt britisk kommando, og således involvert på de britiske sektorene (Gold, Sword og Juno) under invasjonen.
Rafdal kraftverk
Det består av
Behind the Scenes
Behind the Scenes har flere betydninger:
Ischnocodia
Ischnocodia er en slekt biller som tilhører familiegruppen bladbiller (Chrysomelidae).
Utseende
Middelsstore, bredt ovale, blanke, lyst gule (i alle fall døde eksemplarer) skjoldbiller med svart midtparti. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval. Pronotum er rundet, dekkvingenes "skuldre" noe spisst framskytende. Oversiden er ikke påfallende punktert.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. I alle fall noen av artene lever på planter i familiene Boraginaceae og Lauraceae.
Utbredelse
Slekten er vidt utbredt i Sør- og Mellom-Amerika.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Toril Skjetne
Toril Skjetne (født 1973) er en norsk sosialantropolog.
Hun ble 1. juli 2016 generalsekretær i Kulturvernforbundet. Hun ble først ansatt som assisterende generalsekretær i Kulturvernforbundet i april 2015. Hun kom da fra Flyktninghjelpen, der hun siden 2010 hadde ledet planleggings- og informasjonsenheten i Beredskapsavdelingen.
Hun har en mastergrad i antropologi og utvikling fra London School of Economics and Political Science. Fra London har hun også en bachelorgrad i kommunikasjonsstudier, og har studert sosialantropologi og statsvitenskap ved Universitetet i Oslo.
Dorina Korsós
Dorina Korsós (født 3. september 1995 i Kecskemét) er en ungarsk profesjonell håndballspiller, som spiller for den rumenske klubben og det ungarske landslaget.
Korsós ble tatt ut i 18-mannstroppen til Vlagyimir Golovin foran Håndball-EM 2022.
Thranes metode (film)
Thranes metode er en film av Unni Straume fra 1998, basert på novellen Thranes metode, utgitt i 1993 av Øystein Lønn (1936-2022) som vant Brageprisen og Kritikerprisen 1993.
Neocoenyra masaica
Neocoenyra masaica er en sommerfugl i flikvingefamilien. Den lever i det sørlige Kenya og nordlige Tanzania. Habitatet består av åpent terreng med tornebusker omkring 1,600 moh.
Thranes metode (film)
Det ble julaften 1996 kjent at filmskaperen Unni Straume (født 1959) hadde mottatt 100 000 kroner fra Kulturdepartementet sitt AudioVisuelt Produksjonsfond for å utvikle et forprosjekt i kategorien «lavbudsjettfilm». Dette fondet som var etablert i 1993 og ble nedlagt ved en omorganisering i 2001, ga et halvt år senere ga samme fond 6,37 millioner kroner for selve realiseringen. Filmen ble en samproduksjon mellom Straume og produsent Thomas Robsahm (født 1964) sine selskaper. Hovedrollene som «Thrane» og naboen «Mol» ble gitt til Bjørn Sundquist (født 1948) fra Hammerfest og Petronella Barker (født 1965) fra Kråkerøy. Dette ble Sundquists første hovedrolle på tyve år. Innspillingene ble i sin helhet gjort i Norsk Film sine studioer på Jar, med oppstart den 20. oktober 1997. Innspillingsleder var Inger-Lise Langfeldt, fotograf var Harald Paalgard (født 1950) og opptakene varte til 23. november.
Premieren var satt til påsketider, den 3. april 1998, den var da allerede vedtatt sendt til Filmfestivalen i Cannes den 13. til 24. mai 1998. Anmelderen i VG ga fem av seks mulige poeng og mente filmen var styrt av den amerikanske jazzbassisten Charles Mingus (1922–1979), mens Bergens Tidende syntes filmen var kjedelig og passet best på teater. Negativ var også Dagens Næringsliv. Etter 17 dager var filmen sett av 6 285 kinogjengere.
I juli samme år ble Sundquist og Oftebro nominert til Amandaprisen 1998 for henholdsvis mannlige hovedrolle og birolle. Oftebro vant. Barker og Sundquist vant derimot for beste hovedroller i en avstemning avholdt av Kommunale Kinematografers Landsforbund og FilmMagasinet, der 7 000 avla svar. Året efter ble filmen anbefalt av Jan Erik Holst i Norsk filminstitutt og vist på filmmønstringen «New Directors, New Films» i New York City. Dette førte til at filmen ble innkjøpt av Museum of Modern Art, som fra før av kun hadde Ni liv (1957) og den samiske filmen Veiviseren (1987).
A Collection: Greatest Hits... and More
'A Collection: Greatest Hits.. and More' er det fjerde samlealbumet til artisten Barbra Streisand, utgitt 14. september 1989. Albumet solgte over fire millioner dollar på verdensbasis og solgte til gull i Norge. Det lå på toppen av VG-lista i tre uker i 1997, nesten ti år etter utgivelsen.
AllMusic ga plata 3 av 5 stjerner.
Fannrem stasjon
Fannrem stasjon ble tatt i bruk under navnet Fandrem stasjon sammen med Thamshavnbanen, som ble åpnet i 1908,, den ligger på Fannrem i Orkland kommune. 1925 ble navnet endret til Fannrem stasjon. Stasjonen ble nedlagt 1963 da persontrafikken ble nedlagt. Siden 1990 har stasjonen museumstrafikk.
Brown of Harvard
Brown of Harvard har flere betydninger:
Trigonocassis
Trigonocassis er en slekt biller som tilhører familiegruppen bladbiller (Chrysomelidae).
Utseende
En middelsstor, bredt hjerteformet, halvblank, gulaktig (i alle fall døde eksemplarer) skjoldbille, ofte med mørkt midtparti. Sett fra siden er den høyt hvelvet, litt tilspisset i midten. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen hjerteformet, bredest nær dekkvingenes forkant. Pronotum er rundet, dekkvingenes "skuldre" noe spisst framskytende. Oversiden er tett og kraftig punktert.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
Utbredelse
Arten er vidt utbredt i Afrika.
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Romsdalsstigen Via Ferrata
Romsdalsstigen Via Ferrata er en klatresti i Åndalsnes i Rauma kommune i Møre og Romsdal. Den består av to tilrettelagte klatreruter langs fjellet Nesaksla.
Romsdalsstigen Via Ferrata har to klatreruter: Introveggen og Vestveggen. Begge gir gode fotomuligheter og utsikt over Romsdalsfjella og Rauma elv som slynger seg ned dalen. Introveggen, som tar 3–4 timer, åpnet i 2017 og er for de som gjerne vil prøve en via ferrata for første gang, det trengs ingen tidligere klatreerfaring og har vanskelighetsgrad B. Vestveggen, som tar 5–6 timer, er noe mer utfordrende og tidligere erfaring fra klatring er en fordel i tillegg til over gjennomsnittet god fysisk form. Vestveggen har vanskelighetsgrad D.
Eksterne lenker
Romsdalsstigen Via Ferrata
Livets farver
Teksten
1.Livet er alltid skjønt, håpet er lysegrønt, mismot er stedse grå, gleden er himmelblå.
2.Brunt er standhaftighet flykter deg hjertets fred, lid da tåldmodig sterk skjebnen er Herrens verk.
3.Gul er den falskes skinn, troløst og trædsk hans sinn vennskap er violett si meg hvor finnes det.
4.Uskyld er liljehvit engel fra fordumstid, elskov er rosenrød mangengang uskylds død.
5.Døden er mørk og sort kaller for evig bort lukker vårt øye til for livets farvespill.
Maldivene under Samveldelekene 2022
Maldivene deltok under Samveldelekene 2022 fra 28. juli til 8. august 2022 i Birmingham, England. Det er 9. gangen Maldivene deltar i lekene og første gang siden landet igjen fikk lov å delta.
Zayan Zaki og Fathimath Nimal var landets flaggbærere under åpningsseremonien av lekene.
Recovery Norge
Recovery Norge er en norsk interesseorganisasjon som består av medlemmer som hevder å ha blitt friske av kronisk utmattelsessyndrom (CFS/ME) eller lignende sykdommer, og deres pårørende.
Colcapirhua
Colcapirhua er en by i departementet Cochabamba i Bolivia.
Colcapirhua hadde et ved den offisielle folketellingen i 2001 et innbyggertall på 41 637. I 2010 ble innbyggertallet anslått til 47 728.
Recovery Norge
Organisasjonen har publisert et større antall pasienthistorier på sitt nettsted, de fleste av disse pasientene har anvendt den alternative behandlingsformen The Lightning Process.
Råteedderkopp
Råteedderkopp (Thyreosthenius parasiticus) er en av edderkoppene i gruppen mattevevere og dvergedderkopper (Linyphiidae).
Recovery Norge
Historie
Recovery Norge ble startet på initiativ fra lege og postdoktor Henrik Vogt i januar 2017. Foreningen beskriver seg selv som en organisasjon for personer som har blitt friske. I september 2017 ble nettverket offentlig lansert gjennom en kronikk i Aftenposten. Recovery Norge ble formelt stiftet som organisasjon i januar 2018.
Råteedderkopp
Utseende
Råteedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Recovery Norge
Formål
Ifølge Recovery Norges egne vedtekter er organisasjonens hovedformål å skape håp og bedre forståelse av kronisk utmattelsessyndrom og andre såkalte «medisinsk uforklarte symptomer» basert på medlemmenes historier. Organisasjonen skal, med utgangspunkt i medlemmenes egne erfaringer om sykdom og tilfriskning, bidra til at mennesker med slike helseproblemer kan få bedre hjelp.
Et annet av organisasjonens uttalte mål er å bidra til forskning med utgangspunkt i medlemmenes erfaringer.
Organisering
Pr. 31.12.2020 hadde organisasjonen 241 norske medlemmer og er en uavhengig, frivillig organisasjon uten lønnede ansatte.
Medlemskriterier
De fleste medlemmene i Recovery Norge har hatt kronisk utmattelsessyndrom, men organisasjonen er også åpen for personer som er blitt friske av andre «medisinsk uforklarte» helseproblemer. Som eksempler nevnes blant annet tinnitus, irritabel tarmsyndrom og fibromyalgi.
Videre er det et avgjørende kriterium at man er blitt frisk ved hjelp av det organisasjonen definerer som «metoder som innebærer kognitive/mentale teknikker, endring av tankemønstre, handling og/eller mellommenneskelig interaksjon». Dette utelukker personer som fremdeles er syke eller som har opplevd tilfriskning primært med farmakologisk behandling eller dietter.
Pårørende til personer som oppfyller kriteriene kan også bli stemmeberettiget medlem.
Konflikt
Henrik Vogt har ifølge et leserinnlegg i Dagsavisen utdypet sine egne og organisasjonens, ståsteder og interesser i forhold til The Lightning Process.
Dolichocolpodes
Dolichocolpodes er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
Haugesund Kunstforening
De har siden 1959 hatt faste visningslokaler i Haugesund Billedgalleries lokaler.
I 1973 hadde Kunstforeningen den faste samlingen til Haugesund kommune, mot at kommunen stilte med utstillingslokaler for Kunstforeningens salgsutstillinger. Lokalene som de benytter seg av sto ferdige i 1978.
Haugesund Kunstforening har årlig mellom 12 og 15 salgsutstillinger.
Karl Frederik Kinch
Karl Frederik Kinch (født 15. mars 1853 i Ribe, død 26. august 1921 i København) var en dansk klassisk filolog og arkeolog. Han var sønn av Jakob Frederik Kinch.
Kinch ble cand.philol. i 1878 og tok filosofiske doktorgrad i 1883 på en tekstkritisk avhandling om Curtius (Quæstiones Curtianæ). Han var skolerektor 1895–98 i København, men var ellers opptatt av arkeologiske studier. Fra 1883 til 87 foretok Kinch en utlandsreise, særlig til Hellas og Makedonia, hvorpå han skrev L’arc de triomphe de Saloniki (1890). Han ledet 1902-09 og 1914 Carlsbergfondets utgravninger på Rhodos (Lindos), som han skildret i Vroulia (1914).
Norske Akevitters Venner
Norske Akevitters Venner er en kulturorganisasjon som skal utvikle kunnskapen om de norske akevittene, skape synergi mellom norsk mat og akevitt, og øke matturismen til Norge. Organisasjonen ble stiftet 16. desember 1999. 🇵🇪 er president i Norske Akevitters Venner Elisabeth Gjestland.
Norske Akevitters Venner har i 2020 nærmere 8000 medlemmer og 40 lokalregioner over hele landet.
Organisasjonen utgir bladet AquaVIT og er medlem av Norges kulturvernforbund.
Vjatsjeslav von Plehve
Vjatsjeslav Konstantinovitsj von Plehve (russisk: Вячеслав Константинович фон Плеве, født 20. april 1846 i Mesjtsjovsk, død 28. juli 1904 i St. Petersburg) var en russisk politiker.
Biografi
Plehve var eneste sønn av skolelæreren Konstantin von Plehve og Elizaveta Mikhailovna Sjamajev, datter av en mindre godseier. I 1851 flyttet Plehves familie fra Mesjtsjovsk til Warszawa, der faren fikk undervisningsstilling bved et gymnasium.
Mater dolorosa
Mater dolorosa er en fransk stumfilm fra 1917, regissert av Abel Gance.
Vjatsjeslav von Plehve
Biografi
I august 1903 møtte han Theodor Herzl i St. Petersburg, og de diskuterte opprettlsen av sionistiske selskaper i Russland. Han la frem muligheten for et russisk forslag til tyrkerne om å få til et charter om jødisk kolonisering av Palestina.
Mater dolorosa
Handling
Historien følger en utro kone, og hennes påfølgende lidelser som mor.
Vjatsjeslav von Plehve
Biografi
Litt senere samme år beskyldte han overfor keiser Nikolaj II finansminister Sergej Juljevitsj Witte for å være deltager i en angivelig jødisk sammensvergelse, og dette førte til Wittes avgang.
Plehve bler et opplagt mål for revolusjonære. Etter at han ikke hadde gjort noe for å forhindre en blodig anti-jødisk voldsbølge i 1903, bestemte den kjente dobbeltagenten Jevno Asef - en agent provocateur for Okhrana - seg for ikke å informere om de planer som de sosialistrevolusjonære la for å drepe Plehve. Plehve overlevde ett attentat i 1903 og to i 1904, inntil hans hell tok slutt.
Colomi
Colomi er en by i departementet Cochabamba i Bolivia.
Vjatsjeslav von Plehve
Biografi
Om morgenen den 28. juli 1904 begav Plehve seg med sin vogn fra politidepartementet ved Fontanka til Warszawa-banegården i St. Petersburg. På Ismailovskij prospekt sør i byen ble han, kusken og hestene drept av en bombe som ble kastet mot dem. En livvakt som stod på stigrettet ble alvårlig såret. En av attentatsmennene, studenten Jegor Sasonov, ble dømt til livsvarig tukthus. En annen medvirkende, Ivan Kaljajev, forøvet noen måneder senere også et attentat på storfyrst Sergej Aleksandrovitsj Romanov.
VM i frikjøring 2018
VM i frikjøring 2018 (Freeride World Tour 2018) ble arrangert over fem renn, der sammenlagtvinnerne fikk tittelen verdensmester i frikjøring:
Vjatsjeslav von Plehve
Biografi
Attentatet var forberedt av Jevno Asef og Boris Savinkov.
Colomi
Colomi hadde et ved den offisielle folketellingen i 2001 et innbyggertall på 3 699. I 2010 ble innbyggertallet anslått til 4 111.
VM i frikjøring 2018
Resultater ski menn
Resultater sammenlagt:
Resultater snowboard menn
Resultater sammenlagt:
Vjatsjeslav von Plehve
Biografi
Phleves etterfølger som innenriksminister ble Pjotr Dmitrijevitsj Svjatopolk-Mirski, om enn bare for noen måneder.
VM i frikjøring 2018
Resultater kvinner ski
Resultater sammenlagt:
Resultater kvinner snowboard
Resultater sammenlagt:
Referanser
<References />
Margrethe Løgavlen
Margrethe Løgavlen (født 24. desember 1965) er en norsk tidligere friidrettsutøver som representerte Teie IF.
Hun vant NM-gull på maraton i 2006 og ultraløp i 2009.
Croagunk
Croagunk er en Pokémon av typen poison (gift) og fighting (kamp). Den utvikler seg til Toxicroak. Den er for det meste blå, og kan ligne ganske mye på en frosk. Byen Pastoria City i pokémonspillene har denne pokémonen som en maskot. Denne byen ligger ved et myrområde, og i en myr som ligger litt nord for byen kan spilleren betale for å komme inn. En kan bare fange Croagunk i myrområder, i nord for byen i Pokémon Diamond og Pearl, og vest for byen i Pokémon Platinum. I animeen får Brock en Croagunk.
The Trail of Hate (1917)
The Trail of Hate er en amerikansk stumfilm fra 1917, regissert av John Ford.
Handling
Når en gruppe kjeltringer kidnapper kona til en amerikansk hær-løytnant stasjonert på Filippinene, blir det oppdaget han hans kone også hadde en elsker - som ble kidnappet samtidig som løytnantens kone.
27. serierunde i Tippeligaen 2013
27. serierunde i Tippeligaen 2013 startet fredag 18. oktober klokken 19 med mot. Runden fortsatte med to kamper lørdag 19. oktober. mot klokken 15.30, og  mot  klokken 18. Runden avsluttet med fem kamper søndag 20. oktober. mot klokken 15.30, tre kamper klokken 18, og  mot  klokken 19.
Harvey Peak
Harvey Peak er et isfritt fjell, 2 120 moh, som ligger 2 nautiske mil sør for Finger Ridges i Cook Mountains i Antarktis. Det ble kartlagt av U.S. Geological Survey etter tellurometermålinger og flyfoto tatt i 1959–63, og ble navnsatt av Advisory Committee on Antarctic Names etter Paul Harvey, et medlem av flystøttegruppen til U.S. Army for Topo North og Topo South (1961–62) som utførte tellurometermålingar.
Norges Linforening
Norges Linforening ble stiftet i 1990 og er medlem i Norges Kulturvernforbund. Linforeningen skal arbeide for økt dyrking og bruk av lin i Norge. Dette skjer gjennom organisering av dyrkere og brukere, forsøks- og utviklingsarbeid og veiledning. NLF skal fungere som et bindeledd mellom personer og miljøer i Norge som arbeider med lin i en eller annen form.
Sykling under Sommer-OL 2012 – Temporitt menn
Mennenes temporitt under Sommer-OL 2012 foregikk 1. august. Start og mål var ved Hampton Court Palace i Sørvest-London. Løypa var på 44 kilometer. Bradley Wiggins vant, 42 sekunder foran Tony Martin.
5. divisjon fotball for menn 2017
5. divisjon fotball for menn 2017 var det sjette nivået i norsk fotball 2017.
Nordmøre og Romsdal
rykket i utgangspunktet ned til 5. divisjon etter tapet, men siden trakk laget før sesongen, fikk de likevel beholde plassen.
Cambrian Mountains
Cambrian Mountains (walisisk Mynyddoedd Cambria eller bare Elenydd) er et fjellområde i Wales, som strekker seg fra og med fjellene Brecon Beacons i det sørlige Wales, de nordlige delene av Carmarthenshire og Ceredigion, Black Mountains i det østlige Wales til Snowdonia i det nordlige Wales. Fjellene strekker seg opp mot 900 meter i Snowdonia, mens fjellene i sør er noe lavere. De omfatter vulkanske bergarter i Snowdonia, mens de sørlige fjellene hovedsakelig består av sedimentære bergarter, som Old Red Sandstone og kalkstein. Alle fjellene er populære turområder.
Den høyeste toppen er Aran Mawddwy på 905 moh.
Siden de vender mot de vestlige luftstrømmene fra Atlanterhavet, får de en god del nedbør og mange elver har sitt utspring i fjellene, blant dem Wye og Severn som er den største av disse.
Gaute Drevdal
Gaute Drevdal (født 2. januar 1970 i Grimstad ) er en norsk musikkprodusent, musiker, DJ og redaktør.
Liv og virke
Drevdal gikk musikklinja ved Vågsbygd videregående skole i Kristiansand. I 1988 flyttet han til Oslo for å studere musikk ved Universitetet i Oslo, og senere ved Musikkhøgskolen. Han hadde klaver som hovedinstrument og satslære som favorittfag. Han var i gang med hovedoppgave ved Musikkhøgskolen da han avsluttet videre studier for å bli musikkanmelder og etterhvert musikkredaktør i gratisavisa Natt&dag. På denne tiden hadde han også arbeidet noen år som DJ på utestedet Headon.
På 2000-tallet jobbet Drevdal som kommunikasjonsansvarlig for Quartfestivalen. Drevdal var siden med å starte opp Hovefestivalen i 2007 og ble pressetalsmann for festivalen. I 2009 ble han ansatt som daglig leder i magasinet Smug. Han har også vært fast skribent for Adressas lørdagsspalte «Byen & Verden».
Han har vært medlem av band som Those Norwegians, Moonflowers, The Icarema Project og Freakers Orchestra. Som ung skrev han en del lyrikk, og i 1990 vant han Agder litteraturlags store diktkonkurranse (aldersgruppen 10-20 år).
I 2001 var han redaktør for boka 80-tallet: historien om et misforstått tiår. Her samlet Drevdal et lag med profilerte norske skribenter til å skildre kulturhistoriske fenomener i 1980-årene innen musikk, mote, media, politikk, sport, uteliv og lignende. Blant bidragsyterne er Jo Nesbø, Torgrim Eggen, Beate Nossum, Are Kalvø, Anne Kat. Hærland, Harald Eia og Herman Willis. Boka er bygd opp som en artikkelsamling delt inn kronologisk etter årstall, med tre artikler om hvert år. Det kan også nevnes at han i 2001 var en av deltakerne i NRK-dokumentaren Norgebygda.
Voldtektsanklager og rettsprosess
I 2020 ble Drevdal dømt til tretten og et halvt års fengsel i tingretten for ni voldtekter; han anket dommen på stedet. Han var tiltalt for gjentatte overgrep og voldtekter av unge kvinner i miljøet rundt avisen NATT&DAG. Han ble blant annet funnet skyldig i overgrep mot en 15 år gammel jente. Saken ble behandlet på nytt i lagmannsretten høsten 2021. I 2022 ble han frifunnet for 8 av 9 voldtekter, i Borgarting lagmannsrett. Han fikk en straffereduksjon, og ble dømt til 1 års fengsel. Han må likevel betale erstatning til fem av kvinnene, på til sammen 690,000 kroner.
Viking Fotballklubb i 2014
Eliteserien
{|
Gilles Pages
Gilles Pages (født 17. september 1963) er en monegaskisk judoka.
Han representerte Monaco under Sommer-OL 1988 i Seoul, der han ble nummer 20 i ekstra lettvekt.
Kuppeltelt
Et kuppeltelt eller iglotelt er en type telt som er konstruert ved at to eller flere stangbuer krysser hverandre. Dette er ofte telt som brukes på ekspedisjoner og/eller basecamp, fordi de kan stå lenge uten tilsyn, uten å miste formen. De tåler også vekten av mye snø. De er selvstående og trenger plugger kun for å stabiliseres så de ikke blåser bort. De er svært vindstabile og noen gir også et «stille» telt i sterk vind.
Oppsetting kan kreve litt øvelse, og tar gjerne litt mer tid enn tunneltelt. På mange settes innerteltet opp først, men på bl.a. de norske/svenske/sveitsiske modellene settes innertelt og yttertelt opp samtidig, noe som er en fordel. Mange kuppeltelt har veldig lite fortelt, og en må ha med seg utstyret inn i innerteltet, men det fins begge varianter. Vekten er gjerne litt høyere enn på tunneltelt.
Epicolpodes
Epicolpodes er en slekt av billene i delgruppen (underfamilien) Platyninae i familiegruppen løpebiller.
Utbredelse
Slekten er utbredt på Madagaskar.
Government of Wales Act 2006
Government of Wales Act 2006 er den walisiske hjemmestyrelov. Loven ble vedtatt av Det britiske parlamentet i 2006 og ble stadfestet av dronning Elisabeth II av Storbritannia den 25. juli samme år.
Lovgivende nasjonalforsamling
Loven gir Nasjonalforsamlingen for Wales lovgivende myndighet på de områder hvor lovgivningskompetansen er overført til walisiske myndigheter.
Nasjonalforsamlingen ble opprettet som en rådgivende forsamling i 1999, i henhold til Government of Wales Act 1998.
Britisk forfatning
Government of Wales Act 2006 betraktes som en del av Storbritannias konstitusjon. Loven er ikke traktat mellom Storbritannia og Wales, og denne kan derfor ensidig bli trukket tilbake av det britiske parlamentet.
Maurtueedderkopp
Maurtueedderkopp (Thyreosthenius biovatus) er en av edderkoppene i gruppen mattevevere og dvergedderkopper (Linyphiidae).
Utseende
Maurtueedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Adrian Mol
Adrian Mol (født 2004) er en norsk sandvolleyballspiller. Mol er mest kjent for å ha blitt norgesmester i 2023, sammen med sin eldre bror, den olympiske mesteren Anders Mol. Mol/Mol tapte sin første kamp i gruppespillet, men vant senere 2-1 mot Jonas Kvalen og Mathias Berntsen i finalen.
Mol er den fjerde Mol-broren i en familie som også bestå av to ganger norgesmester Hendrik Mol og NM-medaljør Markus Mol. Alle Mol-brødrene er en del av Beach Volley Vikings, en norsk sandvolleyballklubb.
El Amarillo flyplass
El Amarillo lufthavn, spansk: Aeropuerto El Amarillo, er en liten flyplass 21 kilometer øst for Chaitén, i Los Lagos-regionen i Chile. Veien Carretera Austral går gjennom grenda El Amarillo og passerer den sørlige enden av rullebanen.
Dalene åpner opp mot sørvest, men det er fjellterreng i alle andre kvadrantene rundt. Rullebanen har en ekstra av uasfaltert dekke på den sørlige enden.
Chaiten VOR-DME (TI) er  vest-nordvest av flyplassen.
Hernes (Bodø)
Hernes (pitesamisk: Härrgenjárrga, lulesamisk: Hierggenjárgga) er et område lengst sør, ytterst på Bodøhalvøya. Området blir avgrenset av Bodø by i nord og i øst. I vest og i sør grenser området mot henholdsvis havet og Saltenfjorden. Området dekker Bodø lufthavn og Bodø hovedflystasjon. Før lufthavnens tid var område regulert til jordbruk. I Stortingsmelding nummer 37 for 1950 ble det offentliggjort at Samferdselsdepartementet ønsket å bygge en ny lufthavn i Bodin kommune, straks sør for Bodø. Da måtte én skole, 16 boliger og 14 uthus flyttes. Dette ble slutten for Hernesbygda, som hadde et samlet areal på rundt 315 dekar dyrka mark.
Gunhild Hole
Gunhild Hole (født Gunhild Hagen i 1955) er en norsk tidligere friidrettsutøver som representerte BUL og Tjalve.
Hun vant NM-gull i diskos i 1976 og 1979.
Daniel Díaz (syklist)
Daniel Díaz (født 7. juli 1989) er en argentinsk syklist.
Han representerte Argentina under Sommer-OL 2016 i Rio de Janeiro, der han ikke fullførte fellesstarten.
SS «Pehr Ugland»
SS «Pehr Ugland» var en norskeid stålbark bygget av Grangemouth Dock Yard Co. i Alloa i Skottland i 1891. Skipet regnes som det siste eksisterende norske barkskip i fraktfart. Siste seilas var i august 1929.
SS «Pehr Ugland» var bestilt av Jens Lassen Ugland fra Arendal. Ved leveringen i mai 1891 ble skipet Arendals første bark bygget i stål. Det var også Arendals største skip.
Første verdenskrig
Skipet seilte under 1. verdenskrig da det var gode tider for norsk shipping. I april 1916 klarte det å seile fra Plymouth til Barbados på kun 23 dager, noe Norsk handels- og sjøfartstidende meldte at måtte være rekord. Samme år ble skipet solgt til Seilskibsselskabet Hippalos i København for 525 000 kroner.
Mellomkrigstiden
I 1919 ble skipet kjøpt tilbake til Norge. SS «Pehr Ugland» fortsatte å seile i ti år til og ble dermed den siste barken som seilte i fraktfart under norsk flagg. 26. august 1929 var det imidlertid slutt. Barken ankret opp ved Torbjørnskjær utenfor Hvaler og alle mann sagt opp. Den internasjonale krisen samme år, gjorde at skipet ble lagt i opplag. Diskusjoner om å gjøre skipet om til et skoleskip i Stavanger strandet og i 1932 ble skipet solgt som lekter til A/S Norsk Soyamelfabrik i Larvik. I 1937 ble skipet sendt til København for opphugging.
Irpa Irpa
Irpa Irpa er en by i departementet Cochabamba i Bolivia.
Irpa Irpa hadde et ved den offisielle folketellingen i 2001 et innbyggertall på 2 721. I 2010 ble innbyggertallet anslått til 3 461.
Bjørg Arisland
Bjørg Arisland (født 22. juli 1929, død februar 2008) var en norsk barnebokforfatter som ga ut sin første bok på Haakerud forlag, og senere ni barnebøker på Gyldendal Norsk forlag. Bøkene ble utgitt fra begynnelsen av 1960-tallet til begynnelsen av 1970-tallet. Gyldendalbøkene ble utgitt i barnebokserien Gyldendals Gode Barnebøker. Hennes første bok, Peter Plonius, ble lest inn og spilt på Lørdagsbarnetimen på radio.
Mohamed Kohsrof
Mohamed Kohsrof (født 14. desember 1965) er en jemenittisk judoka.
Han representerte Nord-Jemen under Sommer-OL 1988 i Seoul, der han ble nummer 34 i ekstra lettvekt.
Hymenium
Hymenium er et vevssjikt hos noen sopper, hvor cellene utvikles til organer som produserer sporer. De sporebærende organene er sporesekker hos sekkesporesopp, eller kølleformede celler hos stilksporesopp som kalles basidier.
Ordet hymenium er dannet av det greske hymen som betyr «membran, hinne» eller «skinn», og suffikset -ium som viser at det greske lånordet er et substantiv. Navnet viser til at hymeniet ligger som en tynn hinne på fruktlegemets hymenofor.
Tradisjonelt har sopper vært systematisert og identifisert etter hvor hymeniet er plassert på soppenes fruktlegeme. Mange sopper utvikler hatter, og da sitter det sporebærende laget vanligvis under hatten. Hos rørsoppene sitter basidiene inne i rørmunningene, hos skivesoppene sitter de på sidene av de kantstilte skivene. I begersopper er hymeniet på innsiden av den begerlignende strukturen. Piggsopper har fått navn etter de piggformede strukturene som bærer hymeniet. Hos morkler kler hymeniet yttersiden.
Claus Høyer
Claus Owrén Høyer (født 17. mars 1891 i Oslo, død 2. november 1964 samme sted) var en norsk roer som deltok i OL 1912 i Stockholm.
Roerne på den norske båten fra «Ormsund Roklub» var Claus Høyer, Reidar Holter, Magnus Herseth, Frithjof Olstad og Olav Bjørnstad som styrmann. Han er bror til roeren Ambrosius Høyer.
Cai Wu
Liv og virke
Under kulturrevolusjonen arbeidet han i kullgruvene. Senere studerte han internasjonal politikk ved Pekinguniversitetet, ble medlem av Kinas kommunistiske ungdomsliga og gjorde kerriere i denne ungdomsorganisasjonen.
Southeast Division (NHL)
Southeast Division var en av seks divisjoner i den nordamerikanske ishockeyligaen NHL, og var en av tre divisjoner innen Eastern Conference. Divisjonen ble lagt ned i 2013 i forbindelse med omstruktureringen av NHL.
Filosofiåret 1584
Filosofiåret 1584 er en oversikt over hendelser, utgivelser og personer med tilknytning til filosofi i 1584.
Cai Wu
Liv og virke
Senere har han arbeidet som analytiker for regjeringen, tatt doktorgrad i jus, fått en undervisningspost som professor ved Renminuniversitetet og ble i 2008 kulturminister.
Southeast Division (NHL)
I Southeast Division var den yngste av divisjonene innen NHL, og fire av de fem lagene ble startet på 1990-tallet. Washington Capitals var den eldste og ble startet i 1972, mens Atlanta Thrashers var den yngste, som kom med fra 1999 og fram til 2011, deretter ble laget solgt og flyttet til Winnipeg under navnet Winnipeg Jets. For øvrige bestod divisjonen følgende fire lag som alle hører hjemme i det sentrale og sørlige delen av USA:
Cai Wu
Liv og virke
Han pensjonerte seg i 2014.
Southeast Division (NHL)
Klubbende holder til i følgende stater/distrikt:
Alexandra Töpfner
Alexandra Töpfner (født 8. februar 1996) er en ungarsk profesjonell håndballspiller, som spiller for den ungarske klubben og det ungarske landslaget.
Töpfner ble tatt ut i 18-mannstroppen til Vlagyimir Golovin foran Håndball-EM 2022.
Maksym Averin
Maksym Averin (født 28. november 1985) er en aserbajdsjansk syklist.
Han representerte Aserbajdsjan under Sommer-OL 2016 i Rio de Janeiro, der han ikke fullførte fellesstarten.
Odd-Audor Ridse Bentsen
Gjennom oppveksten deltok han i det lokale ungdomsteateret, men slo gjennom som Pinky, verdens yngste sjørøver i Terje Formoes stykker om Kaptein Sabeltann. Han tok senere utdanning ved skuespillerskolen East 15 Acting School utenfor London. Våren 2016 dukket han opp som journalist i TV-såpen Hotel Cæsar i to episoder.
Julia Thelle
Julia Solgaard Thelle (født 2003) er en norsk sandvolleyballspiller. Thelle er mest kjent for å ha vunnet NM-sølv i 2023 sammen med Renate Bjerland.
Thelle er også innendørsspiller for Koll, der hun i 2022/23 vant sølv i Mizunoligaen.
Strongylocassis
Strongylocassis er en slekt biller som tilhører familiegruppen bladbiller (Chrysomelidae).
Utseende
En middelsstor (5-6 millimeter), oval, blank, brungul (i alle fall døde eksemplarer) skjoldbille. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, bredest i midten. Pronotum er rundet, dekkvingenes "skuldre" lite framskytende. Dekkvingenes midtparti har tydelige punktrader.
Levevis
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i vindelfamilien.
Utbredelse
Arten er utbredt i Nord-Amerika
Systematisk inndeling
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.
Tigeren er løs!
Tigeren er løs! er en norsk roman, utgitt som bok nummer 64 i den 83 bind store serien om western-helten og US-marshalen Morgan Kane. Boka ble lansert i 1972, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Boka kom ut i forlagets pocketserie Stjernebøkene, som Stjerne-bok nr. 500 og kostet fire kroner.
I Tigeren er løs! er handlingen lagt til 1896, og Kane har blitt 40 år. Den en gang så ville gjengen har skrumpet, etter at myndighetene i gjennom flere år - og Morgen Kane og Jesse Rawlins gjennom flere bøker - har jaget banden. Den evige jakten sliter på Butch Cassidy og Sundance Kid, som derfor vil emigrere til mer lovløse trakter. For å fikse utvandringsplanene trenger de imidlertid penger, og legger i vei for å grave opp et nedgravd ransutbytte i Red Desert-ørkenen.